**ՇՆՈՐՀԱՎՈՐԱԿԱՆ ՈՒՂԵՐՁ ԵՐԵԽԱՆԵՐԻ ԻՐԱՎՈՒՆՔՆԵՐԻ ՊԱՇՏՊԱՆՈՒԹՅԱՆ ՕՐՎԱ ԿԱՊԱԿՑՈՒԹՅԱՄԲ**01.06.2018թ.

Սիրելի´ երեխաներ.

 Ամենաջերմ շնորհավորանքներս մեր երկիր մոլորակի հրաշքներին՝ երեխաներին, նրանց իրավունքների պաշտպանության միջազգային օրվա առթիվ:

 Այս օրը, տարվա տոներից ամենացանկալին և ամենակարևորագույնն է:

 Այս օրը՝ Հունիսի 1-ը, մեկ անգամ ևս խորհրդանշում է յուրաքանչյուր երեխայի ծնունդը, այն բոլոր երեխաների, ովքեր կերտելու են գալիքը, ովքեր ունեն երջանիկ լինելու իրավունքը՝ ընտանիքում, հասարակության մեջ: Մանկական երջանկության առաջին և հիմնարար պայմանը ծնողական սերն է, հոգատարությունն ու ուշադրությունն է: Երեխաներին երջանիկ մանկությամբ ապահովելը մեր պետության և հանրության, նաև յուրաքանչյուրիս պարտավորվածությունն ու նպատակն է: Մեր հոգածությամբ և կատարած աշխատանքով է պայմանավորված վաղվա օրը կերտողների արժեհամակարգի ձևավորումը, մցունակ գիտելիքներով օժտված նորօրյա սերնդի ձևավորումը:

 Թանկագին երեխաներ, մեր ուրախության ակունքը, մեր սիրո և հոգատարության, դաստիարակության ամենակարևորագույն բարձրակետը, մեր օրհնանքի և բարեմաղթանքի իսկական հասցեատերն եք դուք, մեր քնքուշ ու բարի, անմեղ աչուկներով փոքրիկներ:

 Մեզ կյանք նվիրող ու կենարար ջուր տվողն եք, մեր Հայրենիքն եք, մեր լուսաշող ապագան եք, մեր նորանկախ երկրի տերն ու պահապանն եք:

 Բյուր շնորհավորանքներ և բարեմաղթանքներ բոլորիս, այս տոնական օրվա կապակցությամբ:

 Շնորհավո´ր Ձեր տոնը՝ աստծո արարչագործության հրաշք բալիկներ:

**Բարեմաղթանքներով՝
Թալին համայնքի ղեկավար Սարգիս Արամյան**